राजस्थान-मध्यप्रदेश केसरी का फैसला आज
स्पोर्ट्स रिपोर्टर | उदयपुर
27वेंराजस्थान-मध्यप्रदेश केसरी कुश्ती दंगल के विजेताओं का फैसला रविवार शाम को होगा। इससे पहले सुबह के सेशन में सेमीफाइनल मुकाबले होंगे। शनिवार को प्री क्वार्टर क्वार्टर फाइनल मुकाबलों में कई इंटरनेशनल नेशनल पदक विजेता पहलवानों ने जीत के लिए दम लगाया। उदयपुर के तुषार टांक, रोशन अक्षय ने बसंत वर्ग में जीत दर्ज करते हुए अंतिम आठ में प्रवेश किया। आयोजन समिति के अध्यक्ष सुधीर बक्षी ने बताया कि रविवार को समापन समारोह में सांसद अर्जुनलाल मीणा, भारतीय खेल प्राधिकरण गुजरात सेंटर के निदेशक आरके नायडू भी शिरकत करेंगे।
फोगाट की चचेरी बहन सीमा भी दिखा रही दम
दंगलमें वर्ल्ड स्कूल गेम्स की पदक विजेता ज्योति सिसोदिया, नेशनल पदक विजेता उर्वशी राजपूत औैर इंटरनेशनल पदक विजेता गीता-बबीता फोगाट की चचेरी बहन सीमा फोगाट भी भाग ले रही हैं। ब्यावर की महिला पहलवान ज्योति सिसोदिया उर्वशी राजपूत ने कहा कि साक्षी के पदक जीतने के बाद हमारे घर परिवार वाले भी हमें कुश्ती के लिए प्रोत्साहित कर रहे हैं। यही लक्ष्य है कि साक्षी मलिक की तरह हम भी देश के लिए पदक जीते।
awa_Deva mai_Deva hin_Deva hin_Deva hin_Deva